skal jeg vælge prince2 eller scrum?
kan du lancere projektet i det, der hedder mvp, så giver det god mening at tage et agilt kursus. det kunne eksempelvis være lanceringen af en webshop eller hjemmeside. du ville sagtens kunne lancere en standard webshop eller hjemmeside og så tilføje nye features løbende derefter.   
  
men der er nogle projekttyper, som ikke rigtig kan køres på denne måde. forestil dig et byggeri, hvor der “lanceres” en etage af en skyskraber ad gangen. så snart folk flytter ind i første etage, så begynder de at bygge anden etage på baggrund af feedback af beboerne på første etage, og så videre. det ville ikke være produktivt for bygherren, og det ville ikke være rart for dem, som flytter ind.   
  
den type projekt skal helst gerne “lanceres” når alle etagerne er bygget, og der er kommet vinduer og gulve i alle lejlighederne. sådan et projekt skulle hellere køres efter det, som hedder en waterfall‐model, frem for den agile metode. 